cyanic-selkie/wikianc huggingface dataset:
ეროვნულ-დემოკრატიული პარტია (ისტორიული)
ეროვნულ-დემოკრატიული მიმართულების გაჩენა
პარტიის ჩამოყალიბების მცდელობა დაიწყო 1905-1906 წლებში. მაშინ პარტიის პროგრამაზე ილია ჭავჭავაძე მუშაობდა. ჩატარდა რამდენიმე შეხვედრა. 1906 წლის მარტში გამოქვეყნდა პარტიის პროგრამა, თუმცა ამას პარტიის ჩამოყალიბება არ მოჰყოლია. გამოქვეყნებული პროგრამა საქართველოს ავტონომიას ითხოვდა რუსეთის შემადგენლობაში. 1906 წლის ივლისში სოციალისტ-ფედერალისტების პარტიას გამოეყო მემარჯვენე ფრთა და დაიწყო ეროვნულ-დემოკრატიული მიმართულების პრესის გამოცემა. მიუხედავად ამისა,პარტია ფორმალურად მაინც არ არსებობდა და შესაბამისად ეროვნულ-დემოკრატებს არ მიუღიათ მონაწილეობა რუსეთის იმპერიის სახელმწიფო სათათბიროს არცერთი მოწვევის არჩევნებში. 1907 წელს გიორგი გვაზავას რედაქტორობით დაფუძნდა რუსულენოვანი ყოველკვირეული გაზეთი „Грузинская мысль“. გაზეთი პირველივე ნომრის გამოცემისთანავე ცენზურამ აკრძალა, ხოლო რედაქტორი გადაასახლეს. 1909-1910 წლებში გამოდიოდა ჟურნალი „ერი“. მასში იბეჭდებოდა მიხეილ წერეთლის „ერის უფლება“ Baton-ის ფსევდონიმით და ივანე ჯავახიშვილის „ქართული სამართლის ისტორია“. 1910 წელს გამოიცა გიორგი გვაზავას ბროშურა „ჩეხია". ამ ბროშურის გამო გვზავა დააპატიმრეს, რედაქტორი პეტრე სურგულაძე კი ემიგრაციაში გაიქცა. ამავე წელს კავკასიიდან 5 წლით გაასახლეს მიხეილ წერეთელი. შემდეგი ორი წლის განმავლობაში ეროვნულ-დემოკრატებს ბეჭდვითი ორგანო არ ჰქონიათ. 1911 წელს ქუთაისში გაჩნდა ეროვნულ-დემოკრატიული მიმართულების ჯგუფი, რომელმაც დაიწყო გაზეთ „იმერეთის“ გამოცემა. გაზეთი 1912-1915 წლებში გამოდიოდა. 1912 წელს ახალმა ჯგუფმა დააარსა ჟურნალი „კლდე“. ჟურნალ „ერის“ თანამშრომლებიდან ახალ ჟურნალში შემორჩენილი იყოო მხოლოდ ალექსანდრე ყიფშიძე. „კლდე“ 1912-1915 წლებში გამოდიოდა და დღის წესრიგში აყენებდა ეროვნულ, ეკონომიკურ და საეკლესიო საკითხებს. 1915 წლიდან მის ნაცვლად დაიწყო გაზეთ „საქართველოს“ გამოცემა. პარალელურად, 1913-1914 წლებში ჟენევაში „ქართველ სეპარატისტთა ჯგუფმა“ დაიწყო ჟურნალ „თავისუფალი საქართველოს“ გამოცემა. გამოვიდა მისი ოთხი ნომერი. 1914 წელს, პირველი მსოფლიო ომის დაწყების დროს გერმანიაში ჩამოყალიბდა „საქართველოს დამოუკიდებლობის კომიტეტი“. მისი ერთ-ერთი ხელმძღვანელი იყო მიხეილ წერეთელი. კომიტეტს შესაძლებლად მიაჩნდა საქართველოს დამოუკიდებლობის მოპოვება ომში გერმანიის გამარჯვების შემთხვევაში.
საპარლამენტო საქმიანობა
1917 წლიდან პარტია აქტიურად მონაწილეობდა ინტერპარტიული საბჭოს მუშაობაში. ინტერპარტიულ საბჭოს პრეზიდიუმში ჩართულები იყვნენ სპირიდონ კედია და გიორგი გვაზავა. 1917 წლის სექტემბერში ეროვნულ-დემოკრატიულ პარტიას გამოეყო რადიკალ-დემოკრატიულ გლეხთა პარტია. 1917 წლის ნოემბერში პარტია მონაწილეობდა რუსეთის დამფუძნებელი კრების არჩევნებში, სადაც 13 კანდიდატი ჰყავდა წარდგენილი. პარტიამ მიიღო 23 ათასი ხმა და მანდატები ვერ მოიპოვა. 1917 წლის 19 ნოემბერს პარტიის 15 დელეგატი მონაწილეობდა ეროვნულ ყრილობაში. პარტია 9 დეპუტატით წარმოდგენილი იყო საქართველოს ეროვნულ საბჭოში, რომელსაც 1918 წლიდან პარლამენტი ეწოდა. 1918 წლის იანვარში პარტიის მეორე ყრილობა გაიმართა. ამ დროიდან პარტიამ დააყენა საქართველოს დამოუკიდებლობის მოთხოვნა. პარტიის წევრები ამ მოთხოვნას აყენებდნენ ეროვნული საბჭოსა და ამიერკავკასიის კომისარიატის წინაშე. 4 თებერვალს პარტიამ დამოუკიდებლობის მოთხოვნით ხალხმრავალი მიტინგი გამართა. პარტიის წევრებმა აღნიშნულ მოთხოვნა გაიმეორეს ეროვნული საბჭოს 12 და 14 მაისის სხდომებზე. 1918 წლის სექტემბერში პარტია დატოვა პარტიის გაზეთ „საქართველოს“ რედაქტორმა გრიგოლ ვეშაპელმა, ასევე დატოვა რამდენიმე ლიდერმა: დავით ვაჩნაძემ, ვასილ წერეთელმა, შალვა ქარუმიძემ და რეზო გაბაშვილმა. ვეშაპელის ნაცვლად გაზეთის რედაქტორად დაინიშნა გერონტი ქიქოძე. პარტიიდან წასულებმა დააარსეს დამოუკიდებელი ნაციონალ-დემოკრატიული პარტია.
1918 წლის ნოემბერში საქართველოს პარლამენტის შემადგენლობა გაფართოვდა და მასში ეროვნულ-დემოკრატიული პარტიის კიდევ 10 წევრი შევიდა.
1919 წლის 13 იანვარს გაიმართ პარტიის მცირე კონფერენცია. კონფერენციამ განსაზღვრა პარტიული სია დამფუძნებელი კრების არჩევნებისთვის. არჩევნებზე წარდგენილ იქნა 109 კანდიდატის სია, რომლის სათავეში იდგა პარტიის უხუცესი წევრი ნიკო ნიკოლაძე. პარტია არჩევნებში მონაწილეობდა მე-2 ნომრით. 29 იანვარს გამოქვეყნდა პარტიის ახალი, დაზუსტებული სია 96 კანდიდატით. 1919 წლის 1-2 თებერვალს გამართუკ ადგილობრივ არჩევნებში პარტია გამოვიდა ერთინი ბლოკით რადიკალ-დემოკრატებთან და უპარტიოთა კავშირთან ერთად. ამ არჩევნებში პარტიამ კარგი შედეგი აჩვენა ზუგდიდისა და სენაკის მაზრებში. ზუგდიდის მაზრაში მან 20 მანდატიდან 14, ხოლო სენაკში 20-დან 12 მანდატი მიიღო. მეორე ადგილზე გავიდა პარტია თბილისში. დამფუძნებელი კრების არჩევნებში პარტიამ მიღო 30 154 ხმა (6,1%). დამფუძნებელ კრებაში პარტიამ მიიღო 8 მანდატი. ეროვნულ-დემოკრატებიდან დამფუძნებელი კრების თავმჯდომარის მოადგილედ არჩეულ იქნა ექვთიმე თაყაიშვილი. ეროვნულ-დემოკრატიული ფრაქციის თავმჯდომარედ არჩეულ იქნა გიორგი გვაზავა. დამფუძნებელ კრებაში ეროვნულ-დემოკრატების ფრაქცია აქტიურად მუშაობდა. ისინი მხარს უჭერდნენ შეიარაღებული ძალების ჩამოყალიბებას, კერძო საკუთრების განმტკიცებას, ორპალატიანი პარლამენტისა და პრეზიდენტის ინსტიტუტის შემოღებას.
1919 წლის მაისში პარტია დატოვეს გერონტი ქიქოძემ და შალვა ამირეჯიბმა. გერონტი ქიქოძემ დატოვა ეროვნულ-დემოკრატების საპარლამენტო ფრაქციაც. 1919 წლის ივლისში პარტიის მესამე ყრილობა გაიმართა. ყრილობამ დასაშვებად მიიჩნია რადიკალ-დემოკრატებთან და უპარტიოთა კავშირთან გაერთიანება. 1920 წლის ნოემბერში ნიკო ნიკოლაძემ დატოვა დამფუძნებელი კრება და მისი ადგილმონაცვლე გახდა შალვა ამირეჯიბი.
1921 წლის იანვარში გაერთიანდნენ არასოციალისტური პარტიები: ეროვნულ-დემოკრატიული პარტია, მიწის მესაკუთრეთა ეროვნული პარტია, რადიკალ-დემოკრატიული პარტია და უპარტიოთა კავშირი „საქართველოს დემოკრატიული პარტიის“ სახელწოდებით. პარტიამ არსებობა შეწყვიტა საბჭოთა ოკუპაციის შემდეგ, 1923 წლის 28 ოქტომბერს.
მმართველობა
პარტიის პრეზიდიუმის წევრები იყვნენ: სპირიდონ კედია (თავმჯდომარე), გიორგი გვაზავა, იოსებ მაჭარიანი და გრიგოლ ვეშაპელი (მოადგილეები), შალვა ტატიშვილი (მდივანი), იროდიონ სონღულაშვილი (ხაზინადარი). 1917 წლის ნოემბერში პრეზიდიუმის წევრი გახდა დავით ვაჩნაძე.
ბეჭდვითი გამოცემები
პარტიის ბეჭდვითი გამოცემები იყო ჟურნალები „ერი“ და „კლდე“, გაზეთები „საქართველო“, „სამშობლო“ და „ჩვენი ქვეყანა“. ემიგრაციაში ყოფნისას გაზეთები „სამშობლოსათვის“, „საქართველოს გუშაგი“, ჟურნალები „სამშობლო“ და „ივერია“.
უდულუ
უდულუ (Udullu) — სოფელი აზერბაიჯანში, შაბრანის რაიონში.
რესურსები ინტერნეტში
კატეგორია:შაბრანის რაიონის სოფლები
მონტორო
მონტორო (Montoro) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ალტო-გვადალკივირის კომარკის შემადგენლობაში. ფართობი — 586,12 კმ². მოსახლეობა — 9364 კაცი (2020 წ.).
შიხლარი (ხაჩმაზი)
შიხლარი  (Şıxlar) — სოფელი აზერბაიჯანში,  ხაჩმაზის   რაიონში.
ჰარფ-ალ-მუსეიტირა
ჰარფ-ალ-მუსეიტირა (حرف المسيترة‎‎) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ჰარფ-ალ-მუსეიტირის პროვინციაში დაახლოებით 850 ადამიანი ცხოვრობს.
მონტორო
2021 წლის 14 აგვისტოს, მეტეოროლოგიურმა სადგურმა მონტორომ (AEMET) დააფიქსირა ჰაერის ტემპერატურა 47,4 °C (117,3 °F) საღამოს 17:20 საათზე, რაც აღმოჩნდა ახალი ეროვნული რეკორდი ესპანეთში.
შიხლარი (ხაჩმაზი)
რესურსები ინტერნეტში
კატეგორია:ხაჩმაზის რაიონის სოფლები
მონტორო
სქოლიო
კატეგორია:კორდობის მუნიციპალიტეტები
ზლატოუსტი
ზლატოუსტი (Златоуст) — ქალაქი რუსეთში, ჩელიაბინსკის ოლქში. ზლატოუსტის საქალაქო ოლქის ადმინისტრაციული ცენტრი. 2016 წლის მონაცემებით ქალაქის მოსახლეობა შეადგენს 169 057 კაცს. ქალაქთან ახლოს, მისგან აღმოსავლეთით, 60-ე მერიადიანზე გადის ევროპისა და აზიის საზღვარი.
ისტორია
პირველი რუსული დროებითი დასახლება თანამედროვე ზლატოუსტის ტერიტორიაზე ჩამოყალიბდა XVII საუკუნეში ოქროს მაძიებლების საქმიანობასთან დაკავშირებით. თავად ქალაქი ზლატოუსტი დაარსდა 1754 წელს ლითონის ნაკეთობათა ქარხანასთან ერთად და სახელი ეწოდა წმინდა იოანე ოქროპირის (Иоанн Златоуст) პატივსაცემად. 1815 წელს აქ დაარსდა იარაღის ქარხანა. 1917 წლის 4 დეკემბერს ქალაქში დამყარდა საბჭოთა ხელისუფლება. 1918 წლის 27 მაისს ქალაქთან გაიმართა ბრძოლა ლეგიონერებსა და ადგილობრივ წითელარმიელებს შორის.
მეორე მსოფლიო ომში 30 000-მდე ადამიანმა მიიღო მონაწილეობა ზლატოუსტიდან, 9 000-ზე მეტი ვერ დაბრუნდა ბრძოლის ველიდან.
რესურსები ინტერნეტში
კატეგორია:ჩელიაბინსკის ოლქის ქალაქები
პედრო-აბადი
პედრო-აბადი (Pedro Abad) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ალტო-გვადალკივირის კომარკის შემადგენლობაში. ფართობი — 23,46 კმ². მოსახლეობა — 2837 კაცი (2020 წ.).
სქოლიო
კატეგორია:კორდობის მუნიციპალიტეტები
ვილიაროდრიგო
ვილიაროდრიგო (Villarrodrigo) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-დე-სეგურის კომარკის შემადგენლობაში. ფართობი — 78 კმ². მოსახლეობა — 391 კაცი (2020 წ.).
სქოლიო
კატეგორია:ხაენის მუნიციპალიტეტები
პარტანა
პარტანა (Partanna) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 11427 ადამიანი. ფართობი 82 კმ²-ია. სატელეფონო კოდი — 0924, საფოსტო ინდექსი — 91028.
რესურსები ინტერნეტში
კატეგორია:ტრაპანის პროვინციის კომუნები
ელ-ჰაფა
ელ-ჰაფა (الحفة) — ქალაქი სირიაში, რომელიც ლატაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქალაქ ელ-ჰაფში დაახლოებით 4 298 ადამიანი ცხოვრობს.
სქოლიო
კატეგორია:სირიის ქალაქები
მერსედეს მაკ-კემბრიჯი
მერსედეს მაკ-კემბრიჯი (Mercedes McCambridge; დ. 16 მარტი, 1916 — გ. 2 მარტი, 2004) — ამერიკელი მსახიობი. მოღვაწებოდა რადიოში, თეატრში, კინოსა და ტელევიზიაში.
რესურსები ინტერნეტში
კატეგორია:ამერიკელი მსახიობები კატეგორია:დაბადებული 16 მარტი კატეგორია:დაბადებული 1916 კატეგორია:გარდაცვლილი 2 მარტი კატეგორია:გარდაცვლილი 2004 კატეგორია:ოსკარის მფლობელი კინომსახიობები კატეგორია:XX საუკუნის ამერიკელი ქალი მსახიობები
პარკ-კულტური (მოსკოვის მეტრო, კოლცევაია)
პარკ-კულტური (Парк культуры) — მოსკოვის მეტროპოლიტენის სადგური. მდებარეობს კოლცევაიას ხაზზე და შედგება 1 კუნძულოვანი ბაქნისაგან. სადგური გაიხსნა 1950 წელს.
რესურსები ინტერნეტში
კატეგორია:მოსკოვის მეტროსადგურები
სირიის ჰიმნი
„ჰუმატ ად-დიიარი“ („სამშობლოს მცველები“; حُمَاةَ الدِّيَار) — სირიის ეროვნული ჰიმნი. ტექსტის ავტორი — ჰალილ მარდამ-ბეი (1895—1959), კომპოზიტორი — მუჰამად ფლეიფილი (1899—1985). ჰიმნი დაამტკიცეს 1936 წელს, თუმცა, ეგვიპტესა და სირიას შორის გაერთიანებული სახელმწიფოს არსებობის დროს (გარ) არ გამოიყენებოდა. გარ-ის ეროვნული ჰიმნის შექმნა გატაწყვეტილი იყო ორი ქვეყნის ჰიმნის შერწყმით. ფედერაციის დაშლის შემდგომ 1961 წელს სირიის ეროვნული ჰიმნი მთლიანად აღადგინეს.
რესურსები ინტერნეტში
კატეგორია:ეროვნული ჰიმნები კატეგორია:სირია კატეგორია:სირიის ეროვნული სიმბოლოები
ჯაბლა
ჯაბლა აგრეთვე, ჯაბლეი (جبلة) — ქალაქი სირიაში, რომელიც ლატაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქალაქ ჯაბლაში დაახლოებით 75 505 ადამიანი ცხოვრობს.
სქოლიო
კატეგორია:სირიის ქალაქები
შონ ესთინი
შონ პატრიკ ესტინი (დაბადების სახელი: დიუკი; დ. 25 თებერვალი, 1971) — ამერიკელი მსახიობი, გამხმოვანებელი, რეჟისორი და პროდიუსერი. მისი სამსახიობო როლებიდან გამორჩეულია სემუაიზ გემჯის როლი ბეჭდების მბრძანებელი ტრილოგიაში (2001-2003), ასევე მაიკი ვალშის როლი ფილმში პატარა ხულიგნები და მეკობრეების ოქრო (1985), დანიელ რუტიგერის როლი ფილმში რუდი (1993), დოუგ ვაითმორი 50 პირველი პაემანი (2004), ბილი ფილმში დაწკაპუნება ( 2006), ლაინ მაკგილი 24-ის (2006) მე-5 სეზონში, ოსო სპეციალური აგენტი ოსო-ში (2009-2012 წლები), და ბობ ნიუბაი უცნაური ამბების (2017, 2019) მეორე და მესამე სეზონებში.
ადრეული წლები
ესტინი დაიბადა კალიფორნიის შტატში, სანტა მონიკაში, მსახიობი პეტი დუკის (1946–2016) და მაიკლ ტელის ოჯახში. იმ დროს შეცდომით გავრცელდა ინფორმაცია, რომ მისი ბიოლოგიური მამა დესი არნაზ უმცროსი იყო. იმ პერიოდში დიუკს ასევე ჰქონდა ურთიერთობა მაიკლ ტელთან, მწერალთან, მუსიკის პრომოუტერთან და გაზეთ The Las Vegas Israelite- ის გამომცემელთან. როდესაც დიუკი დაფეხმძიმდა, იგი არ იყო დარწმუნებული არნაზი იყო თუ ტელი მამა, ამიტომ ტელმა შესთავაზა მასზე დაქორწინება, როგორც სკანდალიდან თავის დაღწევის საშულაება. ქორწინება მხოლოდ 13 დღე გაგრძელდა. ისინი 1970 წელს, ესტინის დაბადებამდე დასრულდა.
1972 წლის 5 აგვისტოს დიუკი დაქორწინდა მსახიობ ჯონ ასტინზე, ორი წლის ურთიერთობის შემდეგ. მოგვიანებით ესტინმა შონი იშვილა. 1973 წელს დიუკს შეეძინა ასტინის ძმა, მაკენზი ასტინი, რომელიც ასევე მსახიობი გახდა. დიუკი და ჯონ ასტინი დაშორდნენ 1985 წელს. დიუკი მაიკ პირსზე დაქორწინდა 1986 წელს. 1989 წელს წყვილმა ბიჭი სახელად კევინი იშვილეს.
როდესაც ესტინი 14 წლის გახდა, დიუკმა უთხრა, რომ არნაზი იყო მისი მამა. შონმა დაიწყო თავისი ბიოლოგიური მამის შესახებ სიმართლის გარკვევა, ჩაიტარა ტესტები, რამაც დაამტკიცა, რომ მამამისი ტელი იყო. ესტინი ინარჩუნებდა ახლო ურთიერთობას სამივესთან და ამბობდა: ,,დეზი არნაზ უმცროსს ვუყვარვარ, მე კი ის მიყვარს. ჩვენ ძალიან ახლოს ვართ... მეცნიერება მეუბნება... რომ ის ჩემი ბიოლოგიური მამა არ არის. მეცნიერება მეუბნება, რომ მაიკ ტელი არის ”. ესტინს ჯონი მამამისად მიაჩნია, რადგან ის ჯონმა აღზარდა. ასტინი ასევე ახლოს არის მამინაცვალთან, მაიკ პირსთან და ამბობს, რომ ოთხი მამა ჰყავს.
ესტინი დედის მხრიდან გერმანელი და ირლანდიელი წარმოშობისაა, ავსტრიელ-ებრაელი და პოლონელ-ებრაელი კი ბიოლოგიური მამის მხრიდან. იგი კათოლიკურ სკოლაში სწავლობდა, შემდეგ კი პროტესტანტი გახდა.
ესტინი სწავლობდა ჯვაროსანთა ხელოვნების საშუალო სკოლაში და ასევე დადიოდა ლოს ანჯელესის სტელა ადლერის კონსერვატორიაში. მან დაამთავრა კალიფორნიის უნივერსიტეტის ისტორიისა და ინგლისურის ბაკალავრის ხარისხი (ამერიკული ლიტერატურა და კულტურა). ლოს-ანჯელესის კოლეჯის კურსდამთავრებული ესტინი იყო სკოლის დირექტორთა საბჭოს მფარველთა ასოციაციისა და სამხატვრო საბჭოს შემადგენლობაში.
პირადი ცხოვრება
2013 წლის აგვისტოს ინტერვიუში ესტინმა თქვა, რომ ის ლუთერანელი იყო და ის მონათლეს ცოლის ლუთერანულ ეკლესიაში.
2015 წლის 10 ოქტომბერს ასტინმა მონაწილეობა მიიღო 2015 წლის რკინის კაცის მსოფლიო ჩემპიონატზე კაილუა კონაში, ჰავაი. ის მონაწილეობას 143-ე ნომრით ღებდა და რბოლა 15:30:31-ში დაასრულა.
პოლიტიკური მხარდაჭერა
2004 წლის შეერთებული შტატების საპრეზიდენტო არჩევნების დროს, ასტინმა მხარი დაუჭირა სენატორ ჯონ კერის და მონაწილეობა მიიღო კერის კამპანიის მიტინგზე პორტლენდში, ორეგონი.
იმ 2008 წლის საპრეზიდენტო არჩევნებში, ესტინმა მხარი დაუჭირა სენატორ ჰილარი კლინტონს. ის მონაწილეობას იღებდა მის წინასაარჩევნო კამპანიებშიც.
რადომიშლი
რადომიშლი (Радомишль) — ქალაქი უკრაინაში. მდებარეობს ჟიტომირის ოლქში. 2013 წელს ქალაქის მოსახლეობა 15003 კაცს შეადგენდა.
შონ ესთინი
პოლიტიკური მხარდაჭერა
ასტინი მსახურობდა დემოკრატ დენ ადლერის, გასართობი ინდუსტრიის ბიზნესმენ მეგობარ კამპანიის მენეჯერად, კალიფორნიის 36-ე კონგრესის ოლქის საგანგებო არჩევნებზე, 2011 წელს.
2016 წლის საპრეზიდენტო არჩევნებზე ესტინმა მოაწყო კამპანია ჰილარი კლინტონისთვის შუადასავლეთის შტატებში, როგორიცაა აიოვა, ნებრასკა და ვისკონსინი.
რადომიშლი
სქოლიო
კატეგორია:ჟიტომირის ოლქის ქალაქები
შონ ესთინი
პოლიტიკური მხარდაჭერა
2020 წლის ტვიტერის პოსტში ასტინმა გამოხატა მხარდაჭერა დემოკრატების კანდიდატის ჯო ბაიდენის მიმართ.
სქოლიო
კატეგორია:ირლანდიელი ამერიკელები კატეგორია:გერმანელი ამერიკელები კატეგორია:ამერიკელი მამაკაცი ვიდეო თამაშების მსახიობები კატეგორია:ამერიკელი მამაკაცი გამხმოვანებლები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი კინომსახიობები კატეგორია:XXI საუკუნის ამერიკელი მამაკაცი მსახიობები კატეგორია:XX საუკუნის ამერიკელი მამაკაცი მსახიობები კატეგორია:დაბადებული 1971
ჯირდახანი (ბარდა)
ჯირდახანი (Cırdaxan) — სოფელი აზერბაიჯანში, ბარდის რაიონში.
რესურსები ინტერნეტში
კატეგორია:ბარდის რაიონის სოფლები
რეიჩელ მორისონი
რეიჩელ მორისონი (Rachel Morrison; დ. 27 აპრილი, 1978) — ამერეკელი ქალი კინოოპერატორი, ამერიკის კინიოპერატორთა საზოგადოების წევრი. მორისონი პირველი ქალია, რომელმაც მიიღო ოსკარის ნომინაცია საუკეთესო ოპერატურისთვის ფილმისთვის „მადბაუნდი“ (2017).
დაიბადა და გაიზარდა კემბრიჯში, მასაჩუსეტსში. დაამთავრა ნიუ-იორკის უნივერსიტეტი, შემდგომში — ამერიკის კინოინსტიტუტის კონსერვატორია.
სქოლიო
კატეგორია:დაბადებული 27 აპრილი კატეგორია:დაბადებული 1978 კატეგორია:ამერიკელი კინოოპერატორები კატეგორია:ამერიკელი ებრაელები კატეგორია:ამერიკელი ქალი კინოოპერატორები კატეგორია:ნიუ-იორკის უნივერსიტეტის კურსდამთავრებულები
ობეხო
ობეხო (Obejo) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დელ-გუადიატოს კომარკის შემადგენლობაში. ფართობი — 214,65 კმ². მოსახლეობა — 2008 კაცი (2020 წ.).
სქოლიო
კატეგორია:კორდობის მუნიციპალიტეტები
აღაბეილი (აღჯაბადი)
აღაბეილი  (Ağabəyli) — სოფელი აზერბაიჯანში, აღჯაბადის რაიონში.მოსახლეობის რაოდენობა 462 კაცი.
რესურსები ინტერნეტში
კატეგორია:აღჯაბადის რაიონის სოფლები
ბალაქენდი (გადაბეი)
ბალაქენდი  (Balakend) — სოფელი აზერბაიჯანში, გადაბეის რაიონში.
რესურსები ინტერნეტში
კატეგორია:გადაბეის რაიონის სოფლები
ჯუანშერ ბურჭულაძე
ჯუანშერ ბურჭულაძე (დ. 14 იანვარი, 1978) — ქართველი პოლიტიკოსი და თანამდებობის პირი. საქართველოს თავდაცვის მინისტრი 2021 წლის 22 თებერვლიდან.
ბიოგრაფია
1998-1999 წლებში იყო საქართველოს საგარეო საქმეთა სამინისტროს ამერიკის ქვეყნების დეპარტამენტის სტაჟიორი. 1999-2001 წლებში იყო შპს „ლუქსის“ ფინანსური მენეჯერი. 2001-2004 წლებში იყო საქართველოს ეროვნული ბანკის სალიკვიდაციო კომისიის ეკონომისტი. 2004-2005 წლებში ს.ს. „ქართუ ბანკის“ პლასტიკური ბარათები მომსახურებისა და დამუშავების დეპარტამენტის უფროსი სპეციალისტი. 2005-2006 წლებში ს.ს. „სტანდარტ ბანკის“ კორპორაციული კლიენტების მომსახურების დეპარტამენტის პირადი ბანკირი. 2006-2007 წლებში ს.ს. „სტანდარტ ბანკის“ ბუდაპეშტის განყოფილების მმართველი. 2007 წელს – ს.ს. „სტანდარტ ბანკის“ საბურთალოს ფილიალის მმართველი. 2007-2010 წლებში ს.ს. „კორ - სტანდარტ ბანკის“ ბიზნესის განვითარების დირექტორი. 2010-2015 წლებში იყო ფინანსური მენეჯერი საქართველოს საელჩოში, აშშ-ში. 2015 წელს საქართველოს მუნიციპალური განვითარების ფონდის აღმასრულებელი დირექტორის პირველი მოადგილე. 2015-2016 წლებში საქართველოს მუნიციპალური განვითარების ფონდის აღმასრულებელი დირექტორი. 2016-2019 წლებში ამავე ფონდის აღმასრულებელი დირექტორის პირველი მოადგილე.
2019 წლიდან 2021 წლის თებერვლამდე საქართველოს თავდაცვის მინისტრის მოადგილის თანამდეობას იკავებდა. 2021 წლის 22 თებერვლიდან არის საქართველოს თავდაცვის მინისტრი.
ფლობს ქართულ, ინგლისურ, ესპანურ და რუსულ ენებს.
რესურსები ინტერნეტში
კატეგორია:დაბადებული 14 იანვარი კატეგორია:დაბადებული 1978 კატეგორია:ქართველი პოლიტიკოსები ჯუანშერ კატეგორია:საქართველოს თავდაცვის მინისტრები
პაჩეკო (კომუნა)
რესურსები ინტერნეტში
კატეგორია:ტრაპანის პროვინციის კომუნები
ალხესირასის ალყა (1342-1344)
ალხესირასის ალყა — ქალაქ ალხესირასის ალყა, რომელიც გაიმართა ესპანეთის რეკონკისტის პერიოდში. ალფონსო XI-ის ძალებს ალყის დროს მხარს უჭერდნენ არაგონის სამეფო და გენუის რესპუბლიკა. ალყის მიზანი იყო ხელში ჩაეგდოთ ქალაქი ალ-ჯაზირა-ალ-ხადრა, რომელსაც მუსლიმები უწოდებდნენ ალხესირასს. იგი იყო მარინიდების იმპერიის დედაქალაქი და მთავარი პორტი ევროპის ტერიტორიაზე.
ალყა 21 თვის მანძილზე გრძელდებოდა. ქალაქის 30 000-იანი მოსახლეობა, რომელიც მშვიდობიანი მოსახლეობისა და ბერბერი ჯარისკაცებისაგან შედგებოდა, ძალიან დაზარალდა ალყის დროს. ქალაქში არ შედიოდა საკვები. გრანადის საამირომ მათ დასახმარებლად ჯარი გააგზავნა, მაგრამ მდინარე პალმონესის ნაპირზე დამარცხდნენ. 1344 წლის 26 მარტს ქალაქი ჩაბარდა და კასტილიის სამეფოს შეუერთდა.
ალხესირასის ალყა იყო ერთ-ერთი პირველი ბრძოლა ევროპაში, სადაც დენთი გამოიყენეს.
ლიტერატურა
კატეგორია:რეკონკისტის ბრძოლები კატეგორია:XIV საუკუნის ბრძოლები
ჩორტკივი
ჩორტკივი (Чортків) — ქალაქი უკრაინაში. მდებარეობს ტერნოპილის ოლქში. 2013 წელს ქალაქის მოსახლეობა 29662 კაცს შეადგენდა.
სქოლიო
კატეგორია:ტერნიპილის ოლქის ქალაქები
Born to Run
Born to Run — ამერიკელი მომღერალ და სიმღერების ავტორ ბრიუს სპრინგსტინის მესამე სტუდიური ალბომი. გამოვიდა 1975 წლის 25 აგვისტოს. მას კომერციული წარმატება ხვდა წილად - Billboard 200-ში #3 პოზიციით და აშშ-ში გაყიდული ექვსი მილიონი დისკით.
სქოლიო
კატეგორია:ბრიუს სპრინგსტინის ალბომები კატეგორია:1975 წლის ალბომები კატეგორია:Columbia Records-ის ალბომები
ვილია-დელ-რიო
სქოლიო
კატეგორია:კორდობის მუნიციპალიტეტები
ჯუმალარი
რესურსები ინტერნეტში
კატეგორია:ბარდის რაიონის სოფლები
ჯაუბატ-ბურღალი
ჯაუბატ-ბურღალი (جوبة برغال) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ჯაუბატ-ბურღალის პროვინციაში დაახლოებით 959 ადამიანი ცხოვრობს.
სქოლიო
კატეგორია:სირიის ქალაქები
ალხესირასის ალყა (1369)
ალხესირასის ალყა — ქალაქ ალხესირასის ალყა, რომელიც გაიმართა ესპანეთის რეკონკისტის პერიოდში. გრანადის სულთან მუჰამედ V-ს უნდოდა 1344 წელს დაკარგული ქალაქის, ალ-ჯაზირა-ალ-ხადრის დაბრუნება, რომელსაც ქრისტიანები ალხესირასს უწოდებდნენ. ქალაქი კასტილიის სამეფოს შემდაგნელობაში შედიოდა. ალყა გაგრძელდა 3 დღის განმავლობაში. სულთანმა გაიმარჯვა და დაიბრუნა ქალაქი, რომელიც 1342-1344 წლების ალყის შემდეგ კასტილიის ხელში იყო. ქალაქის დაბრუნება ესპანელების მიერ მოხდა ათი წლის შემდეგ. სულთანმა 1379 წელს ქალაქი მთლიანად გაანადგურა, რათა ქრისტიანებს არ ჩაეგდოთ ხელში.
ლიტერატურა
კატეგორია:რეკონკისტის ბრძოლები კატეგორია:XIV საუკუნის ბრძოლები
ჰაჯილარი (აღჯაბადი)
ჰაჯილარი  (Hacılar) — სოფელი აზერბაიჯანში, აღჯაბადის რაიონში.მოსახლეობის რაოდენობა 1240 კაცი.
რესურსები ინტერნეტში
კატეგორია:აღჯაბადის რაიონის სოფლები
უეცრად, გასულ ზაფხულს (ფილმი)
უეცრად, გასულ ზაფხულს — 1959 წლის გოთიკური მისტიკური ფილმი. ელიზაბეთ ტეილორმა შესრულებული როლის გამო მოიპოვა ოქროს გლობუსი საუკეთესო მსახიობი ქალისთვის დრამაში.
სიუჟეტი
მოქმედება ვითარდება 1937 წელს. ექიმი, ნეიროქირურგი ჯონ კუკოვიცი ატარებს ოპერაციებს ტვინზე, ლობოტომიას. მის კლინიკას სჭირდება ფინანსები. მოულოდნელად გამოჩნდება სპონსორი, ვაიოლეტ ვენეიბლი, მდიდარი ქვრივი, რომელიც თანახმაა ააშენოს ახალი საავადმყოფო, თუმცა სანაცვლოდ ითხოვს, რომ მის ნათესავს, შეშლილ კეთრინ ჰოლს ლობოტომია გაუკეთონ. ექიმი კუკოვიცი გაიცნობს კეთრინს და დაეჭვდება, რომ ის შეშლილი არ არის და მხოლოდ ფსიქოლოგიური ტრავმა აქვს გადატანილი მას შემდეგ, რაც ვაიოლეტის შვილის, სებასტიანის სიკვდილს დაესწრო.
რესურსები ინტერნეტში
კატეგორია:ამერიკული ფილმები კატეგორია:ინგლისურენოვანი ფილმები კატეგორია:1959 წლის ფილმები კატეგორია:ტენესი უილიამსის პიესებზე დაფუძნებული ფილმები კატეგორია:ჯოზეფ ლეო მანკევიჩის ფილმები
ბაირამლი (გადაბეი)
ბაირამლი  (Bayramly) — სოფელი აზერბაიჯანში, გადაბეის რაიონში.
რესურსები ინტერნეტში
კატეგორია:გადაბეის რაიონის სოფლები
პეტროზინო
პეტროზინო (Petrosino) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 7458 ადამიანი. ფართობი 44 კმ²-ია. სატელეფონო კოდი — 0923, საფოსტო ინდექსი — 91020.
რესურსები ინტერნეტში
კატეგორია:ტრაპანის პროვინციის კომუნები
ვილიაფრანკა-დე-კორდობა
ვილიაფრანკა-დე-კორდობა (Villafranca de Córdoba) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ალტო-გვადალკივირის კომარკის შემადგენლობაში. ფართობი — 58,0 კმ². მოსახლეობა — 4871 კაცი (2020 წ.).
ფრედერიკ დანიელი
ფრედერიკ დანიელი (Frederik af Danmark; დ. 11 ოქტომბერი, 1753 — გ. 7 დეკემბერი, 1805) — ოლდენბურგების დინასტიის წარმომადგენელი. დანიისა და ნორვეგიის მეფე ფრედერიკ V-ისა და დედოფალ იულიანა მარია ბრაუნშვაიგ-ვოლფენბიუტელის ერთადერთი შვილი. თავისი ნახევარ-ძმის, მეფე კრისტიან VII-ის რეგენტი 1772-84 წლებში. იგი იყო მამა, დანიის მეფე კრისტიან VIII-ისა.
ბიოგრაფია
ფრედერიკი დაიბადა 1753 წლის 11 ოქტომბერს კოპენჰაგენში. იგი იყო დანიისა და ნორვეგიის მეფე ფრედერიკ V-ისა და მისი მეორე ცოლის, დედოფალ იულიანა მარია ბრაუნშვაიგ-ვოლფენბიუტელის ერთადერთი შვილი. მას მამის პირველი ქორწინებიდან ოთხი უფროსი ნახევარ-და-ძმა ჰყავდა. 1766 წელს, მამის გარდაცვალების შემდეგ ტახტზე მისი ნახევარ-ძმა, კრისტიან VII ავიდა. კრისტიანი ფსიქიკურად დაავადებული იყო, რის გამოც ქვეყანას მისი ექიმი, იოჰან ფრიდრიხ სტრუენზე მართავდა, რომელმაც მალე რომანი მის ცოლთან, დედოფალ კაროლინა მატილდა ბრიტანელთანაც გააბა. 1772 წელს, ფრედერიკმა და დედამისმა სახელმწიფო გადატრიალება მოაწყეს, რა დროსაც დედოფალი კაროლინა გააძევეს, სტრუენზე სიკვდილით დასაჯეს და ქვეყნის დე-ფაქტო მმართველები თავად გახდნენ, როგორც რეგენტები. მათი მმართველობა 1784 წლამდე გაგრძელდა, სანამ კრისტიან VII-ის ვაჟმა, კრონპრინცმა ფრედერიკმა სახელმწიფო გადატრიალება არ მოაწყო და თავად არ აიღო ხელისუფლება ხელში. ამით ფრედერიკის პოლიტიკური კარიერა დასრულდა და გარდაცვალებამდე ჩრდილში ცხოვრობდა, კრისტიანსბორგის სასახლეში. 1794 წელს რევოლუციონერებმა კრისტიანსბორგის სასახლე გადაწვეს, რის გამოც სამეფო ოჯახი ამალიენბორგის სასახლეში გადასახლდა. ფრედერიკი სწორედ აქ, 1805 წლის 7 დეკემბერს გარდაიცვალა 52 წლის ასაკში.
ლიტერატურა
კატეგორია:დაბადებული 11 ოქტომბერი კატეგორია:დაბადებული 1753 კატეგორია:გარდაცვლილი 7 დეკემბერი კატეგორია:გარდაცვლილი 1805 კატეგორია:ოლდენბურგები კატეგორია:დანიის რეგენტები
დარღალარი
დარღალარი (Darğalar) — სოფელი აზერბაიჯანში, ბარდის რაიონში. მოსახლეობის რაოდენობა —  386 კაცი.
რესურსები ინტერნეტში
კატეგორია:ბარდის რაიონის სოფლები
ბერეჟანი
ბერეჟანი (Бережани) — ქალაქი უკრაინაში. მდებარეობს ტერნოპილის ოლქში. 2013 წელს ქალაქის მოსახლეობა 18264 კაცს შეადგენდა.
სქოლიო
კატეგორია:ტერნოპილის ოლქის ქალაქები
თეთრი დედოფალი (მინისერიალი)
თეთრი დედოფალი (The White Queen) — 2013 წელს გამოსული ბრიტანული ისტორიული მინისერიალი, რომელიც ეფუძნება ამერიკელი მწერლის, ფილიპა გრეგორის ამავე სახელწოდების რომანს „თეთრი დედოფალი“ და მოგვითხრობს ვარდების ომის პერიოდში ინგლისის სამეფო კარზე მიმდინარე მოვლენებს. სერიალი გაერთიანებულ სამეფოში პირველად ეკრანებზე 2013 წლის 16 ივნისს გამოჩნდა, იმავე წლის 9 აგვისტოს კი მისი გაშვება დაიწყო აშშ-შიც.
სერიალის მთავარი გმირები არიან ნამდვილი ისტორიული პერსონაჟები, სამი დედოფალი, რომლებიც ტახტისათვის იბრძვიან, ესენი არიან: ელიზაბეთ ვუდვილი, მარგარეტ ბეფორტი და ანა ნევილი. ამ სერიალის გაგრძელებებს წარმოადგენს 2017 წელს გამოსული „ თეთრი პრინცესა “ და 2019 წელს გამოსული „ ესპანელი პრინცესა “.
სიუჟეტი
სერიალის მოქმედება ვარდების ომის პერიოდის ინგლისში. სიუჟეტი იწყება 1464 წელს, როდესაც ინგლისის მეფე ედუარდ IV პირველად შეხვდა თავის მომავალ მეუღლეს, დაქვრივებულ ელიზაბეთ ვუდვილს. წყვილს ერთმანეთი შეუყვარდება და მალევე ქორწინდება, თუმცა პრობლემა ისაა, რომ ედუარდი დანიშნულია საფრანგეთის მეფე ლუი XI-ის ცოლისდაზე, პრინცესა ბონაზე. მასთან ნიშნობის ჩაშლის გამო ედუარდი სამუდამოდ გადაემტერა თავის მთავარ მოკავშირეს, უორვიკის გრაფ რიჩარდ ნევილს, ე.წ. „მეფეების შემქმნელს“, რომელიც მიზნად ისახავს მისი და ელიზაბეთის დამხობას.
რიჩარდ ნევილი გადაწყვეტს, რომ ედუარდის ნაცვლად ტახტზე მისი ამბიციური ძმა, კლარენსის ჰერცოგი ჯორჯ პლანტაგენეტი დასვას, რომელსაც კავშირის შესაქმნელად თავის ქალიშვილ იზაბელზე აქორწინებს. რიჩარდისა და ჯორჯის ამბოხება წარუმატებელი აღმოჩნდა, რის გამოც მათ სასწრაფოდ უწევთ ინგლისის დატოვება და საფრანგეთში გაქცევა, კალესაკენ მიმავალ გზაზე კი მათი გემი შტორმში მოყვება და ჯორჯის ორსულ ცოლს, იზაბელს სწორედ მაშინ ეწყება მშობიარობა და არასათანადო პირობების გამო მათი ბავშვი იღუპება. ყოველივე ამას ისინი დედოფალ ელიზაბეთს აბრალებენ, რომელსაც ედუარდის ოჯახის წევრები ჯადოქრად მიიჩნევდნენ.
საფრანგეთში გაქცეული რიჩარდი დანებებას არ აპირებს და ამჯერად იგი ლანკასტერების მხარეს გადადის. იგი უკავშირდება რა დამხობილი მეფის, ჰენრი VI-ის ცოლს, ვაჟთან ერთად ემიგრაციაში მყოფ დედოფალ მარგარიტა ანჟუელს (სერიალში იგი „ბოროტი დედოფლის“ სახელითაა ცნობილი) და ედუარდის დასამხობად სთავაზობს კავშირის შეკვრას, მოკავშირეობის გარანტად კი თავის მეორე ქალიშვილს, ანა ნევილს მარგარიტას ვაჟზე, უელსის პრინც ედუარდზე აქორწინებს. როდესაც ჯორჯი იგებს, რომ სიმამრმა უღალატა, ცოლთან ერთად ბრუნდება ინგლისში და ძმას პატიებას სთხოვს, ედუარდიც პატიობს, თუმცა მარგარიტასა და რიჩარდის ჯარები ამარცხებენ იორკებს და ტახტზე კვლავ მეფე ჰენრის სვამენ. ამის გამო ედუარდი ფლანდრიაში გაიქცა, ორსული დედოფალი ელიზაბეთი კი ტაუერში შეიკეტა. სულ მალე ედუარდი ტახტს იბრუნებს და ბრძოლაში კლავს რიჩარდსაც და პრინც ედუარდ ლანკასტერსაც, დედოფალი მარგარიტა კვლავ საფრანგეთში გარბის, ანა ნევილი კი თავისი დისა და სიძის ტყვე ხდება. სულ მალევე ამ ტყვეობიდან თავის დასახსნელად ანა ცოლად მიჰყვება ედუარდ IV-ის მეორე ძმას, გლოსტერის ჰერცოგ რიჩარდს.
მცირეხნიანი მშვიდობის შემდეგ არეულობა უკვე თავად იორკების ოჯახში იწყება. დედოფალ ელიზაბეთსა და დებ ნევილებს შორის ფარული მტრობა მძვინვარებს. მას შემდეგ, რაც იზაბელ ნევილი სრულიად მოულოდნელად დაიღუპება, მისი და და ქმარი მიიჩნევენ, რომ იგი დედოფალმა დაწყევლა და მოკლა, ამიტომაც ჯორჯი კვლავ ღალატს განიზრახავს და გადაწყვეტს მარია ბურგუნდიელთან ქორწინებით შეკრას კავშირი, რომლითაც ძმის დამხობას შეძლებს. მისი გეგმა ჩავარდა, მეფემ აღარ აპატია და ჯორჯს ედუარდი სიკვდილით სჯის. ამ ამბიდან რამდენიმე წელიწადში თავად ედუარდ IV-ც იღუპება და ტახტი მის მცირეწლოვან ძეს, ედუარდ V-ს რჩება, რომელსაც რეგენტად ბიძამისი, რიჩარდ გლოსტერელი ენიშნება.
დედოფალი ელიზაბეთი არ ენდობა თავის მაზლს, ამიტომაც ქალიშვილებთან ერთად შეიკეტება უესტმინსტერში და იქიდან ცდილობს ვაჟის ტახტზე აყვანას, თუმცა იორკების დაპირისპირებით სარგებლობს ლედი მარგარეტ ბეფორტი, რომელსაც თავისი ვაჟის, ჰენრი ტიუდორის გამეფება სურს. იგი დეზინფორმაციას აწვდის ელიზაბეთსაც და რიჩარდსაც, რის გამოც ისინი გაერთიანებას ვერ ახერხებენ. იმავდროულად, ანა ნევილი არაპირდაპირად გასცემს ედუარდ IV-ის ვაჟების დახოცვის ბრძანებას, რის შემდეგაც მეფე მისი ქმარი, რიჩარდ III ხდება. დედოფალი ელიზაბეთი შურისძიების მიზნით წყევლის თავისი ვაჟების მკვლელებს იმით, რომ მასაც გარდაეცვალოს ძეები. დაწყევლიდან მალევე ანასა და რიჩარდის ერთადერთი ვაჟი გარდაიცვალა, რის შემდეგაც იწყება გაუცხოება მეფე-დედოფალს შორის. იმავდროულად ელიზაბეთი მარგარეტს ჰპირდება, რომ დახმარების შემთხვევაში მის ვაჟს თავის ქალიშვილ ელისაბედს მიათხოვებს. როდესაც ამას რიჩარდი იგებს, გადაწყვეტს შეაცდინოს თავისი ძმისწული ელისაბედი, რათა მათ და ტიუდორებმა ვეღარ მოახერხონ კავშირის შეკვრა. სწორედ ამ დროს დედოფალი ანა ტუბერკულოზით იღუპება, ჰენრი ტიუდორი კი დიდი ლაშქრით ჩადის ინგლისში, ბოსვორტსის ბრძოლაში კლავს მეფე რიჩარდს და ინგლისის მეფე თავად ხდება ჰენრი VII-ის სახელით.
მსახიობები
მინი|175x175პქ|რებეკა ფერგიუსონი, დედოფალ ელიზაბეთის როლის შემსრულებელი მინი|165x165პქ|მაქს აირონსი, ედუარდ IV-ის როლის შემსრულებელი მინი|162x162პქ|ჯეიმზ ფრენი, რიჩარდ ნევილის როლის შემსრულებელი
გაგრძელება
ფილიპა გრეგორის ამავე სახელწოდებების მქონე ნოველებზე დაყრდნობით სულ სამი მინისერიალია გადაღებული. სამივე მათგანი ერთმანეთის გაგრძელებაა და საერთო ჯამში მოგვითხრობს 1464-1509 წლებში ინგლისში მიმდინარე მოვლენებს, საკუთრივ „თეთრ დედოფალში“ კი გადმოცემულია მხოლოდ 1464-1485 წლების მოვლენები. ამის პირდაპირი გარძელებაა სერიალი „თეთრი პრინცესა“, რომელშიც ვითარება 1485-1499 წლებში ხდება, როდესაც ჰენრი VII ქორწინდება ელისაბედ იორკელზე და ხდება ტიუდორების ხელისუფლების განმტკიცება იორკთა მოკავშირეების ამბოხებების ფონზე, უკვე „ესპანელ პრინცესაში“ კი ვითარება ხდება მეთექვსმეტე საუკუნის დასაწყისში, როდესაც ინფანტა კატალინა არაგონელი ჩადის ინგლისში, რათა დაქორწინდეს მომავალ მეფეზე და გახდეს დედოფალი.
ეკატერინოვკის წმინდა ეკატერინეს ეკლესია
ეკატერინოვკის წმინდა ეკატერინეს ეკლესია (Церковь Святой Екатерины) — მართლმადიდებლური ტაძარი მატვეევო-კურგანის რაიონის სოფელ ეკატერინოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1897 წელს.
რაბია
რაბია (ربيعة) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით რაბიის პროვინციაში დაახლოებით 1 986 ადამიანი ცხოვრობს.
ეკატერინოვკის წმინდა ეკატერინეს ეკლესია
ეკლესიის მისამართი: 346965, რუსეთი, როსტოვის ოლქი, მატვეევო-კურგანის რაიონი, სოფელი ეკატერინოვკა, სკოლის შესახვევი № 4-ა.
თეთრი დედოფალი (მინისერიალი)
სქოლიო
კატეგორია:ბრიტანული ტელესერიალები კატეგორია:2010-იანი წლების ტელესერიალები
ეკატერინოვკის წმინდა ეკატერინეს ეკლესია
ისტორია
სოფელი ეკატერინოვკა დააარსა პოლკოვნიკმა სტეფან ილოვაისკიმ 1806 წელს. 1852 წელს სოფელში ააშენეს მცირე ხის ეკლესია მიქაელ მთავარანგელოზის სახელზე, რომელიც დროთა განმავლობაში დაძველდა. 1897 წლიდან ეკატერინოვკაში მოქმედებს ახალი ეკლესია წმინდა სამების სახელზე. ეკლესია ააგეს სასამართლოს მრჩეველის ქვრივის ეკატერინა ვოლკოვაიას და ეკატერინოვკის გლეხების სახსრებით.
რაბია
სქოლიო
კატეგორია:სირიის ქალაქები
ეკატერინოვკის წმინდა ეკატერინეს ეკლესია
ისტორია
ეკლესია აგებულია ქვისაგან, ერთსაკურთხევლიანია, აქვს მცირე სატრაპეზო და სამრეკლო. საკურთხევლის აფსიდი ფორმით სამწახნაგაა. ეკლესიის კანკელი დამზადებულია კაზაკი ი. ჩერნოიაროვის ფინანსებით. ეკლესია შემოღობილია აგურის მესრით. ეკლესიასთან მოქმედებს საეკლესიო-სამრევლო სკოლა.
ოქტომბრის რევოლუციის შემდეგ ეკლესიაში ღვთისმსახურება აღევლინებოდა 1938 წლამდე, რის შემდეგაც იგი დახურეს. მეორე მსოფლიო ომის პერიოდში მას ბომბი დაეცა და დაიწვა, არაერთხელ აღდგა და დაიხურა ეკლესია ღვთისმსახურებისთვის. 1950-იანი წლების ბოლოსათვის ეკლესია საბოლოოდ დაიხურა და სსრკ-ის დაშლამდე იგი გამოუყენებელი იყო.
1999 წელს სოფელში დაიწყო სამრევლო ცხოვრების აღორძინება. ამავე წელს დარეგისტრირდა მრევლი, მაგრამ უკვე დიდმოწამე ეკატერინეს სახელზე. 2008 წლიდან ადგილობრივების ძალისხმევით დაიწყო ეკლესიის რესტავრაცია. 2010 წლიდან კი აღდგა ღვთისმსახურება. ეკლესიის წინამძღვარია იერომონახი მიხეილ ვლადიმიროვი.
2016 წლის 7 დეკემბერს დიდმოწამე ეკატერინეს ხსენების დღეს შედგა წმინდანის ხატის საზეიმო დალოცვა. ღვთისმსახურება შეასრულა წმინდა ეკატერინეს ეკლესიის წინამძღვარმა მიხეილმა და გრეკოვო-ტიმოფეევკის ნიკოლოზ საკვირველთმოქმედის ეკლესიის წინამძღვარმა გიორგი სვეტლოვმა.
სქოლიო
კატეგორია:როსტოვის ოლქის ეკლესიები
ლა-პუერტა-დე-სეგურა
ლა-პუერტა-დე-სეგურა (La Puerta de Segura) — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-დე-სეგურის კომარკის შემადგენლობაში. ფართობი — 98 კმ². მოსახლეობა — 2234 კაცი (2020 წ.).
სქოლიო
კატეგორია:ხაენის მუნიციპალიტეტები
ბაიდამირლი
ბაიდამირლი (Bəydəmirli) — სოფელი აზერბაიჯანში, გადაბეის რაიონში.
რესურსები ინტერნეტში
კატეგორია:გადაბეის რაიონის სოფლები
Harry Styles
Harry Styles — ინგლისელი მომღერალ და სიმღერების ავტორ ჰარი სტაილზის სადებიუტო სტუდიური ალბომი. იგი გამოვიდა 2017 წლის 12 მაისს, Columbia Records-ზე და სტაილზის საკუთარ ლეიბლზე, Erskine Records. სიმღერები, შეტანილი ამ ალბომში, იწერებოდედა პროდიუსერების, ჯეფ ბასკერის, ალექს სალიბიანის, ტაილერ ჯონსონის და Kid Harpoon-ის თანაშემწეობით.
სიმღერების სია
ინფორმაცია აღებულია ალბომის ანოტაციებიდან.
შენიშვნები
სემპლები
სქოლიო
კატეგორია:2017 წლის სადებიუტო ალბომები კატეგორია:Columbia Records-ის ალბომები კატეგორია:სოფტ-როკ ალბომები კატეგორია:ჰარი სტაილზის ალბომები კატეგორია:ინგლისელი შემსრულებლების როკ-ალბომები კატეგორია:ბრიტპოპ ალბომები კატეგორია:ალბომები ჯეფ ბასკერის პროდიუსერობით
იმამყულუბეილი (აღჯაბადი)
რესურსები ინტერნეტში
კატეგორია:აღჯაბადის რაიონის სოფლები
სლინფა
სლინფა (صلنفة‎) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით სლინფის პროვინციაში დაახლოებით 1 847 ადამიანი ცხოვრობს.
სქოლიო
კატეგორია:სირიის ქალაქები
პოჯორეალე
პოჯორეალე (Poggioreale) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 1711 ადამიანი. ფართობი 37 კმ²-ია. სატელეფონო კოდი — 0924, საფოსტო ინდექსი — 91020.
რესურსები ინტერნეტში
კატეგორია:ტრაპანის პროვინციის კომუნები
სოფია ფრედერიკა მეკლენბურგ-შვერინელი
სოფია ფრედერიკა მეკლენბურგ-შვერინელი (Sophie Friederike von Mecklenburg-Schwerin, Sophie Frederikke af Mecklenburg-Schwerin; დ. 24 აგვისტო, 1758 — გ. 29 ნოემბერი, 1794) — მეკლენბურგ-შვერინის პრინცესა და ჰერცოგინია დაბადებით. დანიისა და ნორვეგიის ჰერალდიტარული პრინცესა როგორც ფრედერიკ დანიელის მეუღლე. დანიის მეფე კრისტიან VIII-ის დედა.
ბიოგრაფია
სოფია ფრედერიკა დაიბადა 1758 წლის 24 აგვისტოს შვერინში. იგი იყო მეკლენბურგ-შვერინის ჰერცოგ ლუდვიგისა და მისი მეუღლის, ჰერცოგ ფრანც იოზეფის ასულ შარლოტა სოფია საქსენ-კობურგ-ზაალფელდელის ქალიშვილი. მისი ძმა იყო ჰერცოგი ფრიდრიხ ფრანც I.
1774 წლის 21 ოქტომბერს, კოპენჰაგენში იგი ცოლად გაჰყვა დანიისა და ნორვეგიის მეფე კრისტიან VII-ის ნახევარ-ძმასა და მის რეგენტს, პრინც ფრედერიკ დანიელს. მისი ქმარი იყო დანიისა და ნორვეგიის მეფე ფრედერიკ V-ისა და მისი მეორე ცოლის, დედოფალ იულიანა მარია ბრაუნშვაიგ-ვოლფენბიუტელის ერთადერთი ვაჟი. 1784 წელს მის ქმარს რეგენტის წოდება ჩამოერთვა, რის შემდეგაც ისინი კრისტიანსბორგის სასახლეში გადასახლდნენ და მშვიდად ცხოვრობდნენ. 1794 წელს, რევოლუციონერებმა კრისტიანსბორგის სასახლე გადაწვეს, რის შემდეგაც იგი კოპენჰაგენთან ახლოს მდებარე სორგენფრის სასახლეში გადავიდა, სადაც მალევე, 29 ნოემბერს, 36 წლის ასაკში გარდაიცვალა.
ლიტერატურა
კატეგორია:დაბადებული 24 აგვისტო კატეგორია:დაბადებული 1758 კატეგორია:გარდაცვლილი 29 ნოემბერი კატეგორია:გარდაცვლილი 1794
პენიაროია-პუებლონუევო
პენიაროია-პუებლონუევო (Peñarroya-Pueblonuevo) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დელ-გუადიატოს კომარკის შემადგენლობაში. ფართობი — 63 კმ². მოსახლეობა — 10 561 კაცი (2020 წ.).
სქოლიო
კატეგორია:კორდობის მუნიციპალიტეტები
დაიმადაღილდი
დაიმადაღილდი (Dəymədağıldı) — სოფელი აზერბაიჯანში, ბარდის რაიონში. მოსახლეობის რაოდენობა —  1 862 კაცი.
რესურსები ინტერნეტში
კატეგორია:ბარდის რაიონის სოფლები
ბორშჩივი
ბორშჩივი (Борщів) — ქალაქი უკრაინაში. მდებარეობს ტერნოპილის ოლქში. 2013 წელს ქალაქის მოსახლეობა 11219 კაცს შეადგენდა.
სქოლიო
კატეგორია:ტერნიპილის ოლქის ქალაქები
ქურდლარი (აღჯაბადის რაიონი)
ქურდლარი  (Kürdlər) — სოფელი აზერბაიჯანში, აღჯაბადის რაიონში. მოსახლეობის რაოდენობა — 891 კაცი.
ქესაბი
სქოლიო
კატეგორია:სირიის ქალაქები
ალბალატე-დე-სინკა
სქოლიო
კატეგორია:უესკის მუნიციპალიტეტები
ბიოიიუქ-ყარამურადი
ბიოიიუქ-ყარამურადი (Böyük Qaramurad) — სოფელი აზერბაიჯანში, გადაბეის რაიონში. მოსახლეობის რაოდენობა  —  	 	2 684  კაცი.
რესურსები ინტერნეტში
კატეგორია:გადაბეის რაიონის სოფლები
ბაენა
ბაენა (Baena) — მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის კამპანია-დე-ბაენის კომარკის შემადგენლობაში. ფართობი — 362,51 კმ². მოსახლეობა — 19284 კაცი (2020 წ.).
გლებ სვიატოსლავიჩი
გლებ სვიატოსლავიჩი (Глеб Святославич; გ. 30 მაისი, 1078) — ტმუტარაკანის სამთავროსა (1064, 1066–1068), და ნოვგოროდის (1069–1078) თავადი. კიევის დიდი თავადის სვიატოსლავ იაროსლავიჩის შვილი. 1064 წლიდან იყო ტმუტარაკანის თავადი, თუმცა იმავე წელს იქიდანვე განდევნა ბიძაშვილმა როსტისლავ ვლადიმიროვიჩმა. გლებ სვიატოსლავიჩი ტმუტარაკანში მამამისის დახმარებით დაბრუნდა, თუმცა სულ მალე როსტისლავმა იგი კვლავ განდევნა. როსტისლავის გარდაცვალების (1067) შემდეგ, გლებ სვიატოსლავიჩმა განიმტკიცა თავადად ყოფნა. იმავე წელს გარკვეული დროით იყო ნოვგოროდის თავადი. 1068 წელს ყინულზე გაზომა მანძილი ტმუტარაკანსა და ქერჩს შორის.
ბაენა
სქოლიო
კატეგორია:კორდობის მუნიციპალიტეტები
გლებ სვიატოსლავიჩი
რესურსები ინტერნეტში
კატეგორია:ტმუტარაკანის თავადები კატეგორია:ნოვგოროდის თავადები კატეგორია:გარდაცვლილი 30 მაისი კატეგორია:გარდაცვლილი 1078
ლინდა ჰამილტონი
ლინდა ქეროლ ჰამილტონი (Linda Carroll Hamilton; დ. 26 სექტემბერი, 1956) — ამერიკელი მსახიობი. ცნობილია სარა კონორის შესრულებული როლით ფილმში, „ტერმინატორი“. 1987 წლიდან 1990 წლამდე კეტრინ ჩანდლერის როლს თამაშობდა, სატელევიზიო სერიალში, „ურჩხული და მზეთუნახავი“, რომლისთვისაც იგი ორჯერ ნომინირდა ოქროს გლობუსსა და ემის ჯილდოზე. 1984 წელს ვიკი ბაქსტერი ითამაშა, ამერიკულ საშინელებაში, „სიმინდის ბავშები“. 1986 წელს, ექიმი ემი ფრენკლინის როლი შეასრულა ფილმში, „კინგ კონგი ცოცხალია“, ხოლო 1997 წელს, მაიორ რეიჩელი თრილერში, „დანტეს პიკი“. მერი ელიზაბეტ ბარტოუსკის თამაშობდა სატელევიზიო სერიალში, „ჩაკი“.
ადრეული ცხოვრება
ამერიკელი მსახიობი ლინდა ქეროლ ჰამილტონი დაიბადა 1956 წლის 26 სექტემბერს, მერილენდში, აშშ-ში. მამამისი კაროლ სტენფორდ ჰამილტონი, რომელიც ფიზიკოსი იყო, მაშინ გარდაიცვალა, როდესაც ლინდა 5 წლის იყო, მოგვიანებით, ლინდას დედა დაქორწინდა პოლიციის უფროსზე. ჰამილტონს ჰყავდა იდენტური ტყუპი და, ლესლი ჰამილტონ ფრიზი (1956-2020), ერთი უმცროსი ძმა და ერთი უფროსი და. ლინდას ნათქვამი აქვს, რომ იგი გაიზარდა ძალიან ‘მოსაწყენ’ ოჯახში და თავისუფალ დროს უსიამოდ კითხულობდა წიგნებს. თავის ტყუპ დასთან, ლესლისთან ერთად დადიოდა „ვიკომიკოს საშუალო სკოლაში“. ჩესტერთაუნში, ორი წლის განმავლობაში სწავლობდა ვაშინგტონის კოლეჯში, შემდეგ კი მსახიობობის შესასწავლად გადავიდა ნიუ-იორკში.
კარიერა
ჰამილტონმა პირველი მთავარი როლი, ლიზა როჯერსი ითამაშა CBS-ს სატელევიზიო სერიალში, „Midland Heights-ის საიდუმლოებები“. 1982 წელს ითამაშა თრილერში, „ბოლოს ყველა იღებს“. ამ ფილმში მონაწილეობის შემდეგ, მას უწოდეს „1982 წლის ახალი პერსპექტიული მსახიობი“. ჰამილტონის შემდეგი მნიშვნელოვანი როლი შედგა ფილმში, ტერმინატორში, რომლის პირველი ნაწილი 1984 წელს გამოვიდა. ფილმმა მოულოდნელად მოიპოვა დიდი წარმატება. ტერმინატორის შემდეგ, ტომი ლი ჯოუნსთან ერთად მონაწილეობა მიიღო თრილერში, „შავი მთვარე ამოდის“. ამის შემდეგ ჰამილტონი უბრუნდება ტელე-სერიალებში მონაწილეობის მიღებას და კეტრინ ჩანდლერის როლს თამაშობს, „მზეთუნახავსა და ურჩხულში“. ამ როლის შესრულებისთვის, ჰამილტონი დაჯილდოვდა ემის ჯილდოთი და ოქროს გლობუსით. ჰამილტონმა სერიალში მონაწილეობა 1989 წელს შეწყვიტა, ხოლო სერიალის გადაღებები 1990 წელს დამთავრდა.
1990 წელს მაიკლ კეინთან ერთად ითამაშა ამერიკულ ფანტასტიკაში, „ბატონი ბედი“, ხოლო 1991 წელს, ტერმინატორის მეორე ნაწილში, „ტერმინატორი 2: განკითხვის დღე“. 1995 წელს მონაწილეობა მიიღო ფილმში, „დედის ლოცვა“, ფილმში ითამაშა დედის როლი, რომელსაც დაკარგული ჰყავს ქმარი და დიაგნოზირებულია შიდსის დაავადებით.
პირადი ცხოვრება
ჰამილტონი 1982 წელს დაქორწინდა ბრიუს ებოტზე, რომელმაც ჰამილტონი მიატოვა 1989 წელს, მაშინ როდესაც ლინდა თავის პირველ შვილზე, დალტონზე იყო ფეხმძიმედ. 1991 წელს იგი საცხოვრებლად გადავიდა კანადელ რეჟისორთან, ჯეიმზ კამერონთან ერთად. მათ 1993 წელს ეყოლათ ქალიშვილი, სახელად ჯოზეფინა კამერონი. წყვილი დაქორწინდა 1997 წელს, თუმცა მათი ქორწინება 1999 წელს, 50 მილიონიანი განქორწინების ხელშეკრულებით დამთავრდა.
ჰამილტონი თავის თავს, პოლიტიკური შეხედულებების მხრივ, დემოკრატად ასახელებს. თუმცა, 2003 წელს კალიფორნიის გუბერნატორის არჩევნებში მან ხმა მისცა, ტერმინატორის თანაგუნდელს, არნოლდ შვარცნეგერს, მას შემდეგ, რაც შვარცნეგერმა დაარწმუნა ჰამილტონი რომ ამ თანამდებობისთვის შესაფერისი იყო..
ჰამილტონის ტყუპი და ლესლი 2020 წლის 22 აგვისტოს, 63 წლის ასაკში გარდაიცვალა.
სქოლიო
კატეგორია:დაბადებული 26 სექტემბერი კატეგორია:დაბადებული 1954 კატეგორია:ამერიკელი მსახიობი ქალები საუკუნის მიხედვით კატეგორია:XXI საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მსახიობები
მამის მაცხოვრის ტაძარი
მამის მაცხოვრის ტაძარი — ეროვნული მნიშვნელობის კატეგორიის კულტურის უძრავი ძეგლი რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში, სოფელ მამიდან ერთი კილომეტრის დაშორებით ტყეში. ტაძარი თარიღდება X-XI საუკუნეებით. ტაძარი კარგად თლილი, საშუალო ზომის შირიმის ქვის ოქროსფერი კვადრებითაა ნაგები. წყობა სუფთაა, რიგების ჰორიზონტალურობა დაცულია.
მამის მაცხოვრის ტაძარი დარბაზული ეკელსიაა არც ისე ღრმა სამნაწილედი საკურთხევლით, მომცრო აფსიდის შუბლითა და ბემით. ამჟამად ეკლესიაში მოხვედრა შესაძლებელია ერთადერთი, დასავლეთ ფასადში გაჭრილი კარით. ეკლესია აფსიდის ცენტრში, სამხრეთისა და დასავლეთის კედლებში გაჭრილი სარკმლებით ნათდება. ეკლესიას მარტივი თარო-კარნიზი აგვირგვინებს, რომელსაც უშუალოდ ორფერდა სახურავი ხურავს.
ჩრდილოეთ ფასადის გარდა, რომელიც პირდაპირ ვიწრო გასასვლელით ემიჯნება მთის ფერდს, ტაძრის დანარჩენი ფასადები დეკორატიული თარნარებითაა გაფორმებული. ამასთანავე დასავლეთითა და აღმოსავლეთით, ფასადების საერთო კომპოზიცია მსგავსია, ხოლო სამხრეთისა — განსხვავებული. ოთხივე ფასადზე ბათქაშია შემორჩენილი.
მამის ეკლესიის ინტერიერში მთავარ დომინანტს წარმოადგენს მრავალსაფეხუროვანი პილასტრები, რომელსაც საბჯენი თაღი და გრძივი კედლების თაღები ეყრდნობა და რომელიც დიდწილად განსაზღვრავს შიდა სივრცის საერთო ორგანიზებას. კამარის დანაწევრებული საბჯენი თაღი სამსაფეხუროვანია.
მამის მაცხოვრის ტაძარს 2006 წლის, საქართველოს პრეზიდენტის ბრძანებულების თანახმად მიენიჭა  ეროვნული მნიშვნელობის კულტურის უძრავი ძეგლის კატეგორია.
სქოლიო
კატეგორია:ლენტეხის მუნიციპალიტეტის ტაძრები კატეგორია:ეროვნული მნიშვნელობის კატეგორიის კულტურის უძრავი ძეგლები
სალაპარუტა
სალაპარუტა (Salaparuta) — კომუნა იტალიაში, სიცილიის რეგიონში. ექვემდებარება ტრაპანის პროვინციის ადმინისტრაციას. მოსახლეობა 1835 ადამიანი. ფართობი 41 კმ²-ია. სატელეფონო კოდი — 0924, საფოსტო ინდექსი — 91020.
ქინსაბა
ქინსაბა (كنسبا) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ქინსაბის პროვინციაში დაახლოებით 4 665 ადამიანი ცხოვრობს.
სალაპარუტა
რესურსები ინტერნეტში
კატეგორია:ტრაპანის პროვინციის კომუნები
ქინსაბა
სქოლიო
კატეგორია:სირიის ქალაქები
ალექსანდროვკა (მრავალმნიშვნელოვანი)
ალექსანდროვკა შეიძლება აღნიშნავდეს:
დივანლი
დივანლი (Divanlı) — სოფელი აზერბაიჯანში, ბარდის რაიონში. მოსახლეობის რაოდენობა —  605 კაცი.
ზეგარდის ნიში
ზეგარდის ნიში — არქეოლოგიური ძეგლი მდებარეობს კასპის მუნიციპალიტეტის სოფელ წინარეხში, ბუზიანთ უბნის სამხრეთ -აღმოსავლეთით 400 მეტრზე. თარიღდება გვიანდელი ფეოდალური ხანით.
ნიში (სიმაღლე 2,5 მ) ნაგებია ნატეხი ქვით, საფუძველი სწორკუთხაა, ზედა ნაწილი კი პირამიდული. აღმოსავლეთ - დასავლეთით და ჩრდილოეთ მხარეს ნიშს მოზრდილი თახჩები აქვს.
ლიტერატურა
კატეგორია:კასპის მუნიციპალიტეტის ტაძრები
ოსკარის 76-ე დაჯილდოება
ოსკარის 76-ე დაჯილდოების ცერემონია — საუკეთესო ფილმებისა და კინოხელოვანების რიგით 76-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2004 წლის 24 თებერვალს კოდაკის თეატრში, (ლოს-ანჯელესი, კალიფორნია) და მასში მონაწილეობა მიიღეს 2003 წელს გამოსულმა ფილმებმა. ოსკარის დაჯილდოებას აშშ-ში გადასცემდა ABC. ფილმმა „ბეჭდების მბრძანებელი: მეფის დაბრუნება“ მიიღო ყველა, თერთმეტივე ჯილდო, რაზეც იყო ნომინირებული.
Grace (ჯეფ ბაკლის ალბომი)
Grace — ამერიკელი მომღერალ და მუსიკოს ჯეფ ბაკლის ერთადერთი დასრულებული სტუდიური ალბომი. გამოვიდა 1994 წლის 23 აგვისტო. მიუხედავად იმისა, რომ თავდაპირველად მისი გაყიდვები უმნიშვნელო იყო, შეფასებები კი შერეული, დროთა განმავლობაში კრიტიკოსების მიერ აღიარებული იქნა. 2007 წლისთვის მსოფლიოში მისი 2 მილიონზე მეტი ასლი გაიყიდა.
სქოლიო
კატეგორია:ჯეფ ბაკლის ალბომები კატეგორია:1994 წლის სადებიუტო ალბომები კატეგორია:Columbia Records-ის ალბომები კატეგორია:ალბომები ენდი უოლესის პროდიუსერობით
ალბალატილიო
ალბალატილიო (Albalatillo, Albalatiello) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის მონეგროსის კომარკის შემადგენლობაში. ფართობი — 9,10 კმ². მოსახლეობა — 163 კაცი (2020 წ.).
სქოლიო
კატეგორია:უესკის მუნიციპალიტეტები
ბუჩაჩი
ბუჩაჩი (Бучач) — ქალაქი უკრაინაში. მდებარეობს ტერნოპილის ოლქში. 2013 წელს ქალაქის მოსახლეობა 12547 კაცს შეადგენდა.
ალ-ფახურა
ალ-ფახურა (الفاخورة‎‎) — ქალაქი სირიაში, რომელიც ლათაკიის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით ალ-ფახურის პროვინციაში დაახლოებით 17 722 ადამიანი ცხოვრობს.
სქოლიო
კატეგორია:სირიის ქალაქები
ჩალბურუნი
ჩალბურუნი (Çalburun) — სოფელი აზერბაიჯანში, გადაბეის რაიონში. მოსახლეობის რაოდენობა  —  1 800  კაცი.
რესურსები ინტერნეტში
კატეგორია:გადაბეის რაიონის სოფლები
ეკლესია ძუძუხატი
ეკლესია ძუძუხატი — არქიტექტურული ძეგლი, დგას კასპის მუნიციპალიტეტის სოფელ წინარეხის სამხრეთით 4 კმ-ზე, პარატისისა და ქვათახევის გზის გასაყართან, მთის ტყიან ფერდობზე. სავარაუდოდ თარიღდება X-XI საუკუნეებით.
ეკლესია დარბაზულია (7X5 მ), ნაგებია ნატეხი ქვით. ძლიერ დაზიანებულია. არ აქვს გადახურვა, კედლები მცირე სიმაღლეზეა შემორჩენილი, შიდა სივრცე ქვაყრილითა და მცენარეულობითაა ამოვსებული. შესასვლელი სამხრეთიდანაა. ნახევაროვალური აფსიდი დარბაზისაგან გამოყოფილია მხრებით. საკურთხეველში ორი ნიშია. ისინი გადახურულია ერთ ქვაში ამოკვეთილი შეისრული თაღით. შემორჩენილია მინაშენის კვალი.
ლიტერატურა
კატეგორია:კასპის მუნიციპალიტეტის ტაძრები
ვალსეკილიო
ვალსეკილიო (Valsequillo) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დელ-გუადიატოს კომარკის შემადგენლობაში. ფართობი — 122 კმ². მოსახლეობა — 348 კაცი (2020 წ.).
სქოლიო
კატეგორია:კორდობის მუნიციპალიტეტები კატეგორია:კორდობის ქალაქები